text: Politisk kommentator: Thulesen Dahl anfører for et nej
  03 december 2015 kl. 19.05
  TV SYDs politiske kommentator, Poul-Erik Thomsen, anser Kristian Thulesen Dahl (DF) som anfører for et nej til retsforbeholdet.
  Kristian Thulesen Dahl (DF) kan ikke løbe fra favoritrollen i forhold til udfaldet af torsdagens afstemning om retsforbeholdet, mener TV SYDs politiske kommentator Poul-Erik Thomsen.
  - Det er DF, der gik mest frem ved det seneste folketingsvalg. Han har stået som anfører for nej-siden, og det gør, at man må vurdere, at det bliver en meget stærk kraft i afgørelsen i dag, siger Poul-Erik Thomsen i et direkte interview i TV SYDs 19.30-nyheder torsdag, kort før afstemningsstederne lukkede.
  